આ ચળવળની આટલી ઐતિહાસિક પૃષ્ઠભૂમિ પછી તેને કેન્‍દ્રમાં રાખીને બનાવાયેલાં કાર્ટૂનોની વાત કરીએ. સ્વાતંત્ર્યપ્રાપ્તિ પછીનાં વર્ષોમાં દેશના જે હાલ નેતાઓએ કર્યા એ સ્થિતિને મોટા ભાગના કાર્ટૂનિસ્ટોએ વ્યંગ્યનો વિષય બનાવી અને દેશવાસીઓને ‘હિંદ છોડો’ની હાકલ કરી. આ મુખ્ય બાબત ઊપરાંત અન્ય કેવી સ્થિતિઓમાં, કોના દ્વારા, કોના માટે ‘ક્વીટ ઈન્ડીયા’ શબ્દ વપરાયો તે પણ રમૂજપ્રેરક છે. અહીં આવાં કેટલાંક કાર્ટૂનો માણીએ.